Фебруара 1987. године, протести студената и радника у Јашију обележили су низ штрајкова и побуна који ће завршити Румунском револуцијом у децембру 1989. године. Почетак револуције био је обележен масовним демонстрацијама у Темишвару од 16. децембра. Један од повода било је хапшење мађарског реформаторског свештеника Ласла Токеша. Николаје Чеушеску се вратио из посете Ирану и 20. децембра у Букурешту одржао говор пред масом, која је почела да се буни. Чаушеску је поновно одржао говор 22. децембра, али су тада демонстранти пробили барикаде. Брачни пар Чаушеску је у хеликоптеру напустио Букурешт, али су убрзо били заробљени у Трговишту и пред импровизованим судом осуђени на смрт стрељањем 25. децембра. Румунска комунистичка партија је након тога распуштена. Након распуштања РКП и до одржавања вишестраначких избора, власт над Румунијом држао је Фронт народног спаса. После тога, на румунској политичкој сцени није се појавила ниједна странка која би се прогласила наследницом РКП.